CELEX: 62011TN0561
Language: hu
Date: 2011-10-31 00:00:00
Title: T-561/11. sz. ügy: 2011. október 31-én benyújtott kereset — Nycomed kontra OHIM — Bayer Consumer Care (ALEVIAN DUO)

7.1.2012   
            
            
               HU
            
            
               Az Európai Unió Hivatalos Lapja
            
            
               C 6/22
            
         2011. október 31-én benyújtott kereset — Nycomed kontra OHIM — Bayer Consumer Care (ALEVIAN DUO)
   (T-561/11. sz. ügy)
   2012/C 6/40
   A keresetlevél nyelve: angol
   
      Felek
   
   
      Felperes: Nycomed GmbH (Konstanz, Németország) (képviselő: A. Ferchland ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Másik fél a fellebbezési tanács előtti eljárásban: Bayer Consumer Care AG (Bázel, Svájc)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2011. július 21-i határozatát (R 1953/2010-1. sz. ügy), és utasítsa el a felszólalást; és
            
         
               —
            
            
               kötelezze a felszólalót a felszólalási osztály előtti eljárások és a fellebbezési eljárások során felmerült költségek és díjak viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az 5. osztályba tartozó „ALEVIAN DUO” szóvédjegy — 6303201. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: az 5. osztályba tartozó árukra vonatkozó, 786863. számon lajstromozott „ALEVE” közösségi szóvédjegy.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a felszólalási osztály határozatát hatályon kívül helyezte.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése, mivel a fellebbezési tanács tévesen állapította meg az ütköző védjegyek közötti összetévesztés veszélyének fennállását.